CELEX: C2006/165/09
Language: da
Date: 2006-07-15 00:00:00
Title: Sag C-340/04: Domstolens dom (Første Afdeling) af  11. maj 2006  — Carbotermo SpA og Consorzio Alisei mod Comune di Busto Arsizio og AGESP SpA (anmodning om præjudiciel afgørelse fra Tribunale Amministrativo Regionale per la Lombardia — Italien) (Direktiv 93/36/EØF — offentlige indkøb — tildeling uden udbud — tildeling af en kontrakt til en virksomhed, som den ordregivende myndighed ejer en del af)

15.7.2006   
            
            
               DA
            
            
               Den Europæiske Unions Tidende
            
            
               C 165/5
            
         Domstolens dom (Første Afdeling) af 11. maj 2006 — Carbotermo SpA og Consorzio Alisei mod Comune di Busto Arsizio og AGESP SpA (anmodning om præjudiciel afgørelse fra Tribunale Amministrativo Regionale per la Lombardia — Italien)
   (Sag C-340/04) (1)
   
   (Direktiv 93/36/EØF - offentlige indkøb - tildeling uden udbud - tildeling af en kontrakt til en virksomhed, som den ordregivende myndighed ejer en del af)
   (2006/C 165/09)
   Processprog: italiensk
   Den forelæggende ret
   Tribunale Amministrativo Regionale per la Lombardia
   Parter i hovedsagen
   
      Sagsøger: Carbotermo SpA og Consorzio Alisei
   
      Sagsøgt: Comune di Busto Arsizio og AGESP SpA
   
      Procesdeltager: Associazione Nazionale Imprese Gestione servizi tecnici integrati (AGESI)
   Sagens genstand
   Anmodning om præjudiciel afgørelse — Tribunale Amministrativo Regionale per la Lombardia — fortolkning af Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb (EFT L 199, s. 1) og af artikel 13 i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (EFT L 199, s. 84) — direkte tildeling af en kontrakt med henblik på levering af brændsel og varme samt drift af varmeinstallationerne i bygninger tilhørende en kommune — tildeling til et aktieselskab, hvis aktiekapital ejes fuld ud af et andet aktieselskab, hvori kommunen er hovedaktionær
   Konklusion
   
               1)
            
            
               Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb er til hinder for direkte tildeling af en kontrakt om leverancer og tjenesteydelser, hvori leverancernes værdi er overvejende, til et aktieselskab, hvis bestyrelse har vidtgående ledelsesbeføjelser, som den kan udøve selvstændigt, og hvis samlede kapital på nuværende tidspunkt ejes af et andet aktieselskab, hvis hovedaktionær er den ordregivende myndighed.
            
         
               2)
            
            
               Ved vurderingen af betingelsen for, at direktiv 93/36 ikke finder anvendelse — hvorefter den virksomhed, som en indkøbskontrakt er blevet tildelt direkte, skal udføre hovedparten af sin aktivitet sammen med den myndighed, som den ejes af — skal artikel 13 i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation ikke anvendes.
            
         
               3)
            
            
               Ved vurderingen af, om en virksomhed udfører hovedparten af sin aktivitet sammen med den myndighed, som den ejes af, med henblik på at afgøre, om direktiv 93/36 finder anvendelse, skal der tages hensyn til alle de aktiviteter, som denne virksomhed udfører på grundlag af en tildeling foretaget af den ordregivende myndighed, uafhængigt af, hvem der betaler vederlag for denne aktivitet, hvad enten det drejer sig om den ordregivende myndighed selv eller brugeren af de leverede ydelser, og det område, hvor aktiviteten udøves, er uden relevans.
            
         
      (1)  EUT C 251 af 9.10.2004.